( 333 } 
loi de la ville, lesquels aussi firent publier aux bretesques que 
personne ne alast ne joquast emprès ne entour des bersaulx 
de laditte feste , tandis que on y trairoit, fors sups son périi et 
adventure, et que se mort, affollure ou aultre mescief en es- 
chéoit pour desserrement de arcq ou aultre fortune, le traiant 
en demoureroit quite sans de rien l’en povoir demander ne em- 
peschier par justice ne aultrement. 
Le joedi , xüij° dudit mois incontinent viij heures sonnées du 
matin , le connestable des arbalestriers de Tournai, accompai- 
gnié de pluiseurs des compaignons, vestus de vermeilles robes 
broudées de leur parure, aians trompettes et menestreux , 
alèrent querre à leur hostel le serment et compaignie de la ville 
de Songnies qui par le dessusdit lotissement debvoit ouvrir et 
commenchier laditte feste, et le menèrent jusques aux bersaulx. 
Et icelui serment venu illec cascun de eulx traiy les xij cops 
que ils debvoient traire, puis furent par les dessusdits connes- 
table et aultres reconvoiez jusques à leur hostel où ils recuprent 
et prinrent le vin au prendre congié. Et incontinent après en- 
tra un sergent à vergue oudit hostel qui présenta audit serment 
et compaignie de Songnies les vins de la ville illec apportez par 
les varlés de icelle, et semblablement que dit est fut fait par 
ledit connestable et aultres à ce députez au serment et compai- 
gnie de la ville de Béthune, incontinent deux heures sonnées 
del après disner de ce meisme jour, comme au serment aiant 
le second los, Et de ce jour jusques à la fin de laditte feste fut 
fait pareillement à tous les aultres sermens et compaignies et 
quand aulcun arbalestrier prenoit mesures de ses cops, icelles 
estoient mises et posées en certain coffre à ce ordonné et du- 
quel les clefs estoient en seures gardes. Et la chose se conti- 
nuant en ceste manière le serment et compaignie de la ville de 
l'Escluse amenez audit bersaulx , firent leur debvoir comme les 
aultres et traiy icelle ville à laquelle le derrenier los estoit 
escéu , comme dessus est dit, le xviii° de septembre ensievant, 
auquel jour ladite feste print fin et fut close, à laquelle avoient 
trait la somme de cineq cens et cincquante-trois arbalestriers 
